CELEX: 22008D0065
Language: da
Date: 2008-06-06 00:00:00
Title: Afgørelse truffet af Det Blandede EØS-udvalg nr. 65/2008 af 6. juni 2008 om ændring af bilag IX (Finansielle tjenesteydelser) til EØS-aftalen

25.9.2008   
            
            
               DA
            
            
               Den Europæiske Unions Tidende
            
            
               L 257/27
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 65/2008
   af 6. juni 2008
   om ændring af bilag IX (Finansielle tjenesteydelser) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag IX til aftalen blev ændret ved afgørelse truffet af Det Blandede EØS-udvalg nr. 51/2008 af 25. april 2008 (1).
            
         
               (2)
            
            
               Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning) (2) bør indarbejdes i aftalen.
            
         
               (3)
            
            
               Europa-Parlamentets og Rådets direktiv 2006/49/EF af 14. juni 2006 om kravene til investeringsselskabers og kreditinstitutters kapitalgrundlag (omarbejdning) (3) bør indarbejdes i aftalen.
            
         
               (4)
            
            
               Direktiv 2006/48/EF ophæver Europa-Parlamentets og Rådets direktiv 2000/12/EF (4) som er indarbejdet i aftalen, og som derfor bør slettes fra aftalen.
            
         
               (5)
            
            
               Direktiv 2006/49/EF ophæver Rådets direktiv 93/6/EØF (5), som er indarbejdet i aftalen, og som derfor bør slettes fra aftalen.
            
         
               (6)
            
            
               Direktiv 2006/48/EF og 2006/49/EF er en omarbejdning af de ophævede retsakter, og derfor bør de gældende EØS-tilpasninger til sidstnævnte delvis opretholdes —
            
         TRUFFET FØLGENDE AFGØRELSE:
   Artikel 1
   I bilag IX til aftalen foretages følgende ændringer:
   
               1)
            
            
               Teksten i punkt 14 (Europa-Parlamentets og Rådets direktiv 2000/12/EF) affattes således:
               »32006 L 0048: Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning) (EUT L 177 af 30.6.2006, s. 1).
               Overgangsordningerne i bilagene til tiltrædelsesakten af 16. april 2003 for Cypern (bilag VII, kapitel 2), Ungarn (bilag X, kapitel 2, punkt 2), Polen (bilag XII, kapitel 3, punkt 2) og Slovenien (bilag XIII, kapitel 3, punkt 4) vedrørende direktiv 2000/12/EF finder tilsvarende anvendelse.
               Direktivets bestemmelser gælder i forbindelse med aftalen med følgende tilpasninger:
               
                           a)
                        
                        
                           Følgende indsættes i artikel 2:
                           
                                       »—
                                    
                                    
                                       i Island »Byggingarsjóðir ríkisins«.«
                                    
                                 
                     
                           b)
                        
                        
                           Artikel 10, stk. 2, affattes således:
                           »En kontraherende part kan beslutte, at kreditinstitutter, som eksisterede den 1. januar 1994, og hvis egenkapital var mindre end de niveauer, som er fastsat for startkapitalen i artikel 9, stk. 1 og 2, fortsat kan drive virksomhed. I så fald må egenkapitalen ikke falde til under det maksimumsbeløb, den havde nået efter den 2. maj 1992.«
                        
                     
                           c)
                        
                        
                           Artikel 38, stk. 2 og 3, finder ikke anvendelse.
                        
                     
                           d)
                        
                        
                           Hvis en kontraherende part har besluttet at indlede forhandlinger, som omhandlet i artikel 39 i direktivet, underretter den Det Blandede EØS-udvalg herom. De kontraherende parter konsulterer hinanden inden for rammerne af Det Blandede EØS-udvalg om, hvilken retning de skal gå, når dette er af fælles interesse.«
                        
                     
         
               2)
            
            
               Teksten i punkt 31 (Rådet direktiv 93/6/EØF) affattes således:
               »32006 L 0049: Europa-Parlamentets og Rådets direktiv 2006/49/EF af 14. juni 2006 om kravene til investeringsselskabers og kreditinstitutters kapitalgrundlag (omarbejdning) (EUT L 177 af 30.6.2006, s. 201).
               Direktivets bestemmelser gælder i forbindelse med aftalen med følgende tilpasning:
               I artikel 10, stk. 1, andet afsnit, ændres ordene »datoen for den i direktiv 93/6/EØF omhandlede meddelelse« til »datoen for ikrafttrædelsen af Det Blandede EØS-udvalgs afgørelse nr. 7/94 om indarbejdning af direktiv 93/6/EØF i aftalen«.«
            
         Artikel 2
   Den islandske og den norske udgave af direktiv 2006/48/EF og 2006/49/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 7. juni 2008, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (6).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 6. juni 2008.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 223 af 21.8.2008, s. 49.
   
      (2)  EUT L 177 af 30.6.2006, s. 1.
   
      (3)  EUT L 177 af 30.6.2006, s. 201.
   
      (4)  EFT L 126 af 26.5.2000, s. 1.
   
      (5)  EFT L 141 af 11.6.1993, s. 1.
   
      (6)  Forfatningsmæssige krav angivet.